আসন্ন শীত মওসুমে মশার উপদ্রব আরো বাড়তে পারে, এমন আশংকা করে ব্রিগেডিয়ার জেনারেল মো. মাহবুবুর রহমান বলেন, নভেম্বরের প্রথম সপ্তাহে ক্রাস প্রোগ্রাম চালানো হবে। তিনি আরো জানান, এরও আগে গত মার্চে একবার ক্রাস প্রোগ্রাম চালানো হয়েছে; ঢাকা দক্ষিণ এলাকার ৫৬৯.৪৮ বিঘার কচুরিপানা পরিস্কার করা হয়েছে। এর পরে অক্টোবরের প্রথম সপ্তাহে ডেঙ্গু প্রতিরোধে আরেকবার ক্রাস প্রোগ্রাম চালানো হয়েছে; জনসচেতনতা বৃদ্ধিতে রোড শো ও র্যালি অনুষ্ঠিত হয়েছে; এক লাখ লিফলেট বিতরণ করা হয়েছে; ১১ হাজার ৪০০ পোস্টার লাগানো হয়েছে। তবে সিটি করপোরেশন কর্তৃপক্ষের এ উদ্যোগ দেরিতে হয়েছে বলে মনেসকরছেন মশক নিধন সংশ্লিষ্টরা। প্রসঙ্গত, ঢাকা উত্তরের মশক নিয়ন্ত্রণে মোট কর্মীর সংখ্যা ২৭৯ জন এবং ঢাকা দক্ষিণে মোট কর্মীর সংখ্যা ২৮৩ জন। এছাড়া ঢাকা দক্ষিণে স্প্রে মেশিন আছে ৩১০টি এবং ফগার মেশিন আছে ২১৩টি।